CELEX: 32009L0058
Language: lt
Date: 1247443200000
Title: 2009 m. liepos 13 d. Europos Parlamento ir Tarybos direktyva 2009/58/EB dėl žemės ir miškų ūkio ratinių traktorių vilkties ir atbulinės eigos įtaisų (kodifikuota redakcija) (Tekstas svarbus EEE )

30.7.2009   
            
            
               LT
            
            
               Europos Sąjungos oficialusis leidinys
            
            
               L 198/4
            
         
      EUROPOS PARLAMENTO IR TARYBOS DIREKTYVA 2009/58/EB
   2009 m. liepos 13 d.
   dėl žemės ir miškų ūkio ratinių traktorių vilkties ir atbulinės eigos įtaisų
   (kodifikuota redakcija)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:
   
               (1)
            
            
               1979 m. gegužės 17 d. Tarybos direktyva 79/533/EEB dėl valstybių narių įstatymų, susijusių su žemės ir miškų ūkio ratinių traktorių vilkties ir atbulinės eigos įtaisais, suderinimo (3) buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota.
            
         
               (2)
            
            
               Direktyva 79/533/EB – tai viena iš 1974 m. kovo 4 d. Tarybos direktyvoje 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo, pakeistoje 2003 m. gegužės 26 d. Europos Parlamento ir Tarybos direktyva 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo (5), numatytos EB tipo patvirtinimo sistemos atskirųjų direktyvų, nustatanti techninius dizaino ir konstrukcijos nuostatus ratinių žemės ir miškų ūkio ratinių traktorių vilkties ir atbulinės eigos įtaisų atžvilgiu. Šie techniniai nuostatai susiję su valstybių narių įstatymų derinimu, siekiant kiekvienam traktoriaus tipui taikyti EB tipo patvirtinimo tvarką, numatytą Direktyvoje 2003/37/EB. Todėl šiai direktyvai taikomos Direktyvoje 2003/37/EB išdėstytos nuostatos dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų.
            
         
               (3)
            
            
               Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais III priedo B dalyje,
            
         PRIĖMĖ ŠIĄ DIREKTYVĄ:
   1 straipsnis
   1.   Šioje direktyvoje „traktorius“ (žemės ar miškų ūkio) – tai bet kokia ne mažiau kaip dviejų ašių motorinė ratinė arba vikšrinė transporto priemonė, kurios pagrindinė paskirtis teikti traukos jėgą ir kuri specialiai suprojektuota vilkti, stumti, vežti arba varyti žemės ir miškų ūkyje naudojamus tam tikrus padargus, mašinas arba priekabas. Traktorius gali būti pritaikytas kroviniams ir keleiviams vežti.
   2.   Ši direktyva taikoma tik 1 dalyje apibrėžtiems traktoriams su pneumatinėmis padangomis, kurių didžiausias projektinis greitis yra 6–40 km/h.
   2 straipsnis
   1.   Jokia valstybė narė negali atsisakyti suteikti traktoriui EB tipo patvirtinimą, išduoti Direktyvos 2003/37/EB 2 straipsnio u punkte nurodytą dokumentą bei suteikti traktoriaus tipui nacionalinį patvirtinimą dėl priežasčių, susijusių su traktoriaus vilkties ir atbulinės eigos įtaisais, jeigu jie atitinka I ir II priede nustatytus reikalavimus.
   2.   Valstybės narės negali traktoriaus tipui išduoti Direktyvos 2003/37/EB 2 straipsnio u punkte nurodyto dokumento, jei tas tipas neatitinka šios direktyvos reikalavimų.
   Valstybės narės gali atsisakyti suteikti nacionalinį patvirtinimą traktoriaus tipui, jei jis neatitinka šios direktyvos reikalavimų.
   3 straipsnis
   Jokia valstybė narė negali atsisakyti įregistruoti arba uždrausti parduoti, pradėti pirmą kartą eksploatuoti arba naudoti traktorius dėl priežasčių, susijusių su traktoriaus vilkties ir atbulinės eigos įtaisais, jeigu šie įtaisai atitinka I ir II prieduose pateiktus reikalavimus.
   4 straipsnis
   Pakeitimai, būtini I ir II priedų reikalavimus suderinti su technikos pažanga, priimami laikantis Direktyvos 2003/37/EB 20 straipsnio 3 dalyje nurodytos tvarkos.
   5 straipsnis
   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   6 straipsnis
   Direktyva 79/533/EEB su pakeitimais, padarytais direktyvomis, nurodytomis III priedo A dalyje, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, nurodytais III priedo B dalyje.
   Nuorodos į panaikintą direktyvą laikomos nuorodomis į šią direktyvą ir aiškinamos pagal IV priede pateiktą atitikmenų lentelę.
   7 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   Ji taikoma nuo 2010 m. sausio 1 d.
   8 straipsnis
   Ši direktyva skirta valstybėms narėms.
   
      Priimta Briuselyje, 2009 m. liepos 13 d.
      
         
            Europos Parlamento vardu
         
         
            Pirmininkas
         
         H.-G. PÖTTERING
         
      
      
         
            Tarybos vardu
         
         
            Pirmininkas
         
         E. ERLANDSSON
         
      
   
   
      (1)  OL C 10, 2008 1 15, p. 21.
   
      (2)  2007 m. gruodžio 11 d. Europos Parlamento nuomonė (OL C 323 E, 2008 12 18, p. 57) ir 2009 m. birželio 22 d. Tarybos sprendimas.
   
      (3)  OL L 145, 1979 6 13, p. 20.
   
      (4)  Žr. III priedo A dalį.
   
      (5)  OL L 171, 2003 7 9, p. 1.
   
      I PRIEDAS
      
         VILKTIES ĮTAISAS
      
      1.   Kiekis
      
      Kiekviename traktoriuje privalo būti specialus įtaisas, tinkamas pritvirtinti jungei, pvz., vilkimo strypui arba vilkimo lynui, kurie naudojami velkant.
      2.   Vieta
      
      Įtaisą privalu pritvirtinti priekinėje traktoriaus dalyje. Traktoriuje turi būti vilkties įtaiso kaištis.
      3.   Konstrukcija
      
      Įtaisas privalo būti šakutės tipo. Anga ties kaiščio centru turi būti 60 mm + 0,5/– 1,5 mm, o įpjovos gylis, matuojant nuo kaiščio centro – 62 mm ± 0,5 mm.
      Vilkties kaištis turi būti 30 mm + 1,5 mm skersmens, o tvirtinti jį reikia įtaisu, kuris užtikrintų, kad naudojant jis neiškris iš tos vietos, kur įstatytas. Šis kaiščio apsauginis įtaisas su kaiščiu turi būti sujungtas neatskiriamai.
      Anksčiau nurodyta + 1,5 mm nuokrypa turėtų būti laikoma ne gamybine užlaida, o leistina skirtingų konstrukcijų kaiščių vardinių matmenų nuokrypa.
   
   
      II PRIEDAS
      
         ATBULINĖS EIGOS ĮTAISAS
      
      Visuose traktoriuose privalu sumontuoti atbulinės eigos prietaisą, kurį turi būti galima valdyti iš vairavimo vietos.
   
   
      III PRIEDAS
      
         A   dalis
      
      
         Panaikinama direktyva su jos vėlesnių pakeitimų sąrašu
      
      (nurodyta 6 straipsnyje)
      
                  Tarybos direktyva 79/533/EEB
                  (OL L 145, 1979 6 13, p. 20)
               
               
                   
               
            
                  Tarybos direktyva 82/890/EEB
                  (OL L 378, 1982 12 31, p. 45)
               
               
                  tik 1 straipsnio 1 dalyje pateiktos nuorodos į Direktyvą 79/533/EEB
               
            
                  Europos Parlamento ir Tarybos direktyva 97/54/EB
                  (OL L 277, 1997 10 10, p. 24)
               
               
                  tik 1 straipsnio pirmoje įtraukoje pateiktos nuorodos į Direktyvą 79/533/EEB
               
            
                  Komisijos direktyva 1999/58/EB
                  (OL L 148, 1999 6 15, p. 37)
               
               
                   
               
            
         B   dalis
      
      
         Perkėlimo į nacionalinę teisę ir taikymo pradžios terminų sąrašas
      
      (nurodytas 6 straipsnyje)
      
                  Direktyva
               
               
                  Perkėlimo terminas
               
               
                  Taikymo pradžios data
               
            
                  79/533/EEB
               
               
                  1980 m. lapkričio 21 d.
               
               
                  —
               
            
                  82/890/EEB
               
               
                  1984 m. birželio 21 d.
               
               
                  —
               
            
                  97/54/EB
               
               
                  1998 m. rugsėjo 22 d.
               
               
                  1998 m. rugsėjo 23 d.
               
            
                  1999/58/EB
               
               
                  2000 m. birželio 30 d (1)
                  
               
               
                  —
               
            
         (1)  Pagal Direktyvos 1999/58/EB 2 straipsnį:
      
         „1.   Nuo 2000 m. liepos 1 d. nė viena valstybė narė neturi teisės:
         
                     —
                  
                  
                     atsisakyti tam tikram traktorių tipui suteikti EB tipo patvirtinimą, išduoti Direktyvos 74/150/EEB 10 straipsnio 1 dalies trečioje įtraukoje nurodytą dokumentą arba suteikti nacionalinį tipo patvirtinimą,
                  
               
                     —
                  
                  
                     uždrausti pradėti eksploatuoti traktorius,
                  
               jei tie traktoriai atitinka Direktyvos 79/533/EEB su pakeitimais, padarytais šia direktyva, reikalavimus.
         2.   Nuo 2001 m. sausio 1 d. valstybės narės:
         
                     —
                  
                  
                     jokiam traktorių tipui nebeišduoda Direktyvos 74/150/EEB 10 straipsnio 1 dalies trečioje įtraukoje nurodyto dokumento, jei tas tipas neatitinka Direktyvos 79/533/EEB su pakeitimais, padarytais šia direktyva, reikalavimų,
                  
               
                     —
                  
                  
                     gali atsisakyti suteikti nacionalinį tipo patvirtinimą traktorių tipui, jei jis neatitinka Direktyvos 79/533/EEB su pakeitimais, padarytais šia direktyva, reikalavimų.“
                  
               
   
   
      IV PRIEDAS
      
         ATITIKMENŲ LENTELĖ
      
      
                  Direktyva 79/533/EEB
               
               
                  Direktyva 1999/58/EB
               
               
                  Ši direktyva
               
            
                  1–4 straipsniai
               
               
                   
               
               
                  1 straipsnis
               
            
                   
               
               
                  2 straipsnis
               
               
                  2 straipsnis
               
            
                  3 straipsnis
               
               
                   
               
               
                  3 straipsnis
               
            
                  4 straipsnis
               
               
                   
               
               
                  4 straipsnis
               
            
                  5 straipsnio 1 dalis
               
               
                   
               
               
                  —
               
            
                  5 straipsnio 2 dalis
               
               
                   
               
               
                  5 straipsnis
               
            
                  —
               
               
                   
               
               
                  6 ir 7 straipsniai
               
            
                  6 straipsnis
               
               
                   
               
               
                  8 straipsnis
               
            
                  I priedas
               
               
                   
               
               
                  I priedas
               
            
                  II priedas
               
               
                   
               
               
                  II priedas
               
            
                  —
               
               
                   
               
               
                  III priedas
               
            
                  —
               
               
                   
               
               
                  IV priedas